Kivonat

a Bocskaikert Községi Önkormányzat Képviselő-testületének

2019. február 14-én megtartott ülésének jegyzőkönyvéből

**Bocskaikert Községi Önkormányzat Képviselő-testületének**

**11/2019. (II.14.) KT. határozata**

**Bocskaikert Község Önkormányzat**

 **a közalkalmazottak jogállásáról szóló 1992. évi XXXIII. törvény 20/A.§-a alapján**

 **pályázatot hirdet**

**a Bocskaikerti Napsugár Óvoda**

 **óvodavezető (magasabb vezető) beosztás ellátására**

**A közalkalmazotti jogviszony időtartama**: határozatlan idejű közalkalmazotti jogviszony.

**Foglalkoztatás jellege**: teljes munkaidő.

**A vezetői megbízás időtartama**: a vezetői megbízás határozott időre, öt évre, 2019.augusztus 01 napjától 2024. július 31. napjáig szól.

**A munkavégzés helye:** Hajdú-Bihar megye, 4241. Bocskaikert Debreceni út 85.

**A beosztáshoz tartozó, illetve a vezetői megbízással járó lényeges feladatok**: az intézmény tevékenységi körébe tartozó feladatok vezetői irányítása, különös tekintettel a nemzeti köznevelésről szóló 2011. évi CXC törvényben foglaltakra. Az intézmény szakszerű és törvényes működtetése; a pénzeszközökkel való ésszerű, célszerű és takarékos gazdálkodás; az óvodáskorú gyermekek óvodai nevelésének megszervezése; az intézmény alkalmazottai felett a munkáltatói jogkör gyakorlása; kapcsolattartás a fenntartóval.

**Illetmények és juttatások**: az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény 7-8. melléklete, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról 326/2013.(VIII.30.) Korm. rendelet szerinti rendelkezések az irányadóak.

**Pályázati feltételek:**

* Óvodapedagógusi főiskolai végzettség és szakképzettség
* Pedagógus-szakvizsga keretében szerzett intézményvezetői szakképzettség
* Legalább öt év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat
* Magasabb vezetői beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazotti (óvónő) munkakörbe kinevezhető.
* Magyar állampolgárság vagy külön jogszabály szerint a szabad mozgás és tartózkodás jogával történő rendelkezés, illetve bevándorolt vagy letelepedett státusz.
* A nemzeti köznevelésről szóló 2011.évi CXC. törvény 66.§ (1) bekezdés b) és c) pontja alapján büntetlen előélet (ne álljon a tevékenység folytatását kizáró foglalkozástól eltiltás hatálya alatt) és cselekvőképesség.
* Vagyonnyilatkozat tételi eljárás lefolytatása

**A pályázat részeként benyújtandó iratok, igazolások:**

* részletes szakmai önéletrajzot,
* a felsőfokú szakképzettséget igazoló oklevél hiteles másolatát,
* a legalább 5 éves szakmai gyakorlatot igazoló munkáltatói igazolást,
* az óvoda vezetésére vonatkozó programot, a szakmai helyzetelemzésre épülő fejlesztési elképzelésekkel,
* 3 hónapnál nem régebbi hatósági erkölcsi bizonyítványt,
* a pályázó nyilatkozata arról, hogy a pályázati eljárásban résztvevők a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* nyilatkozatát arról, hogy a Bocskaikert Község Képviselő-testülete a pályázat elbírálására vonatkozó előterjesztést nyilvános, vagy zárt ülés keretében tárgyalja.

**A pályázat benyújtásának határideje**: 2019. május 15.

**A pályázat benyújtásának formája**: írásban, zárt borítékban, egy eredeti példányban.

**A pályázat benyújtásának módja**:

* -postai úton, a pályázatnak a Bocskaikert Község Önkormányzata címére történő megküldésével (4241. Bocskaikert Poroszlay út 20.) vagy
* -személyesen: Szőllős Sándor Polgármesternél

4241. Bocskaikert Poroszlay út 20.

Tel: 06-52/583-453.

Kérjük a borítékon feltüntetni a pályázati adatbázisban szereplő azonosító számot, valamint „Óvodavezető” álláshely megjelölést.

A pályázati kiírással kapcsolatban további információt nyújt: Baloghné Kiss Judit jegyző 06-52/583-452

**A pályázat elbírálásának határideje**: 2019. július 15.

**A pályázat elbírálásának módja, rendje**: Az intézményen belüli véleményezést követően, három tagú bizottság javaslata alapján az önkormányzat Képviselő-testülete dönt.

A pályázat kiíró fenntartja jogát a pályáztatás eredménytelenné nyilvánítására.

**A munkakör betölthetőségének időpontja:** 2019. augusztus 01.

A képviselő-testület felkéri a polgármestert és a jegyzőt a szükséges intézkedések megtételére.

Végrehajtásért felelős: Szőllős Sándor polgármester és Baloghné Kiss Judit jegyző

Határidő: 2019. augusztus 1.

Bocskaikert, 2019. február 14.

A kivonat hiteléül:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gonda Lajosné

jegyzőkönyvvezető